open-index/open-wikipedia-markdown huggingface dataset:
Sokodé

**Sokodé** on kaupunki Togossa, Länsi-Afrikassa. Kaupungin asukasluku on 86 500 (2004), joka tekee siitä maansa toiseksi suurimman kaupungin Lomén jälkeen. Sokodé on Centralen alueen ja Tchaoudjon prefektuurin pääkaupunki sekä alueen kaupankäynnin keskus.

Sokodé sijaitsee 339 kilometriä Lomésta pohjoiseen, maan keskiosassa Mo- ja Mono-jokien välissä. Etnisesti suurin osa väestöstä edustaa lossoja. Sokodéssa on Togon kaupungista prosentuaalisesti eniten islamin kannattajia (70 %), mutta väestö on etnisesti ja uskonnollisesti moninainen. Toiseksi suurin uskonnollinen ryhmä ovat kristityt, pääasiassa katolilaiset (30 %).

## Urheilu
Sokodé on kahden Togon pääsarjassa pelaavan jalkapallojoukkueen, AC Semassi F.C.:n ja Tchaoudjo Athlétic Clubin, kotikaupunki. Joukkueiden kotistadion on Stade Municipal.

## Kuuluisia sokodélaisia
*Mohamed Kader, jalkapalloilija
*Edem Kodjo, poliitikko
*Assimiou Touré, jalkapalloilija

## Lähteet
*britannica.com 

## Aiheesta muualla
Jari Niemi

**Jari Niemi** (s. 2. helmikuuta 1977 Nokia) on uransa lopettanut suomalainen jalkapalloilija. Hän on pelipaikaltaan keskushyökkääjä tai oikea laitahyökkääjä.

Niemi pelasi ulkomailla Belgiassa K. Sint-Truidense V.V.:ssä, R.A.E.C. Mons:ssa ja Standard Liègessä. Suomessa pääsarjatasolla hän on edustanut Tampereen Pallo-Veikkoja, Valkeakosken Hakaa ja Tampere Unitedia ja voittanut kuudesti Suomen mestaruuden. Niistä kolme TamU:ssa 2001, 2006 ja 2007. Niemi oli tärkeässä roolissa, kun Tampere United voitti kauden 2006 viimeisessä ottelussa Helsingin Jalkapalloklubin 3-0 ja varmisti mestaruuden. Hän oli joukkueen avainhahmoja myös, kun TamU pääsi Mestarien liigan kolmannelle karsintakierrokselle 2007. Niemi teki neljässä ensimmäisessä karsintaottelussa neljä maalia. Liigassa hän oli joukkueensa paras maalintekijä 7 maalilla, vaikka oli ensimmäiset ottelut sivussa leikkauksen takia. Elokuussa 2011 Niemi siirtyi Tampereen Ilvekseen 1,5-vuotisella sopimuksella.

Niemellä on takana 23 A-maaottelua, joissa hän on viimeistellyt kolme maalia.

## Meriitit
* Kuusi Suomen mestaruutta (TPV 1994, Haka 1998 ja 1999, TamU 2001, 2006 ja 2007)
* Ilta-Sanomien tähtipelaaja 2002

## Lähteet

## Aiheesta muualla
*Tilastot SoccerTerminal.comissa
*Pelaajakortti Veikkausliigan sivuilla
*Niemestä Ilveksen yksi tulevaisuuden kulmakivi
Etelä-Tyynenmeren yliopisto

**Etelä-Tyynenmeren yliopisto** (, USP) on eteläisellä Tyynellämerellä toimiva yliopisto. Se perustettiin vuonna 1968 ja on toinen vain kahdesta yliopistosta koko maailmassa, joka sijaitsee useamman maan alueella. Yliopiston pääkampus ja hallinto sijaitsevat Fidžin pääkaupungissa Suvassa. Yliopisto on julkinen ja sen rahoituksesta vastaavat mukana olevat maat ja erityisalueet. 

Vuonna 2017 yliopistolla opiskeli yhteensä 29 918 opiskelijaa. Hieman vajaa 70 % opiskelijoista opiskelee Fidžillä. Henkilökuntaa yliopistolla on 1 514. Yliopiston toimialueen pinta-ala on merialueet huomioiden 33 miljoonaa neliökilometriä eli yli kolme kertaa suurempi kuin Euroopan pinta-ala. 

Yliopiston kansleriksi valittiin vuonna 2022 Samoan o le Ao o le Malo (valtionpäämies) Tuimalealiʻifano Vaʻaletoʻa Sualauvi II. 

Yliopisto sijaitsee hajautetusti useamman eri valtion alueella:

Yliopisto jakautuu kuuteen tiedekuntaan (), minkä lisäksi yliopistossa toimii kaksi poikkitieteellistä tutkimuskeskusta:

* Laskentotoimen, rahoituksen ja taloustieteen tiedekunta
* Johtamisen ja talouden tiedekunta
* Informaatioteknologian, tekniikan, matematiikan ja fysiikan tiedekunta
* Maatalouden, geografian, ympäristön, valtameren ja luonnonvarojen tiedekunta 
* Oikeus- ja sosiaalitieteiden tiedekunta
* Tyynenmeren taiteiden, viestinnän ja kasvatustieteen tiedekunta

## Galleria

Tiedosto:University of South Pacific, Kiribati Campus, outside.jpg|Teaoraereken kampus Kiribatilla kuvattuna vuonna 2011.
Tiedosto:University of the South Pacific, Honiara Campus.jpg|Honiaran kampus Salomonsaarilla vuonna 2019.
Tiedosto:Fiji students (7750265494) (2).jpg|Fidžilaisia opiskelijoita
Tiedosto:Samoan students (7750485120) (2).jpg|Opiskelijoita Samoalla


## Lähteet

## Aiheesta muualla

* Viralliset sivut
Blink-182 (albumi)

Yhtyeen Blink-182 viides albumi julkaistiin nimettömänä 18. marraskuuta 2003. Levyltä julkaistiin neljä singleä: *Down*, *Always*, *Feeling This* ja *I Miss you*. Kappale *Feeling This* myös lisättiin peliin Madden NFL 2004. Albumin kappaleet ovat vakavampia ja "aikuistuneita"  edellisiin albumeihin verrattuna.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

### Bonuskappaleet
# Bonus maailmanlaajuisesti: Anthem Part Two (Live in Chicago)
# Bonus Yhdistyneessä kuningaskunnassa: Not Now
# Bonus Japanissa: The Rock Show (Live in Chicago)
# Bonukset Australiassa: "The Rock Show" (Live in Minneapolis), "I Miss You" (Live in Minneapolis)

## Singlet
#  "Feeling This", albumin ensimmäinen single, julkaistiin lokakuussa 2003.
#  "I Miss You", toinen single, julkaistiin 26. tammikuuta 2004.
#  "Down", kolmas single, julkaistiin 2. kesäkuuta 2004.
#  "Always", neljäs single, julkaistiin marraskuussa 2004.

## Listasijoitukset
**Albumi**

**Singlet**

## Arvostelut
* Imperiumi: 7/10
* Soundi: 

## Aiheesta muualla
* 

## Lähteet
Ainejärjestö

**Ainejärjestö** on yleensä yliopiston tai korkeakoulun opiskelijakunnan piirissä toimiva yhdistys, jonka tarkoituksena on yhdistää saman oppiaineen tai alan opiskelijoita, ajaa näiden etuja ja järjestää toimintaa. Teknillisissä yliopistoissa ainejärjestöjä kutsutaan yleensä killoiksi.

Ainejärjestöt ovat ylioppilaskunnassa nuorempia toimijoita kuin poikkitieteelliset ja perinteiset osakunnat, joiden historia juontaa juurensa 1600-luvulle ja Turun Akatemian aikaan asti. Esimerkiksi Helsingin yliopiston vanhin ainejärjestö, Teologian Ylioppilaiden Tiedekuntayhdistys eli TYT, on perustettu vuonna 1853. Tampereen yliopiston vanhin ainejärjestö, luokanopettajaopiskelijoiden OKA ry, on perustettu vuonna 1919. Ainejärjestöt yleistyivätkin varsinaisesti vasta toisen maailmansodan jälkeen. Nykyään lähes jokaisen alan opiskelijoilla on oma ainejärjestönsä, ja uusia syntyy edelleen lisää sitä mukaa kun yliopistoissa käynnistetään uusia koulutusohjelmia. 

Ainejärjestöjen koko vaihtelee suurista, kokonaisen tiedekunnan kattavista pieniin, muutaman kymmenen jäsenen yhdistyksiin. Helsingin yliopistossa pienissä ja homogeenisissä tiedekunnissa, kuten teologian, farmasian tai eläinlääketieteen tiedekunnissa, on vain yksi ainejärjestö. Suuremmissa ja monitieteellisemmissä tiedekunnissa on useita ainejärjestöjä, joilla saattaa olla yhteistyöelimenä toimiva koko tiedekunnan laajuinen kattojärjestö. Esimerkiksi Helsingin yliopiston valtiotieteellisessä tiedekunnassa toimii kuusitoista ainejärjestöä ja kattojärjestö Kannunvalajat, suurimmassa eli humanistisessa tiedekunnassa 34 ainejärjestöä ja kattojärjestö Humanisticum. Kaikkiaan Helsingin yliopistossa toimii vuoden 2005 Ylioppilaskalenterin mukaan 107 aine- tai kattojärjestöä. 

Jotkin ainejärjestöt hyväksyvät myös sivuaineopiskelijoita jäsenikseen.

## Katso myös
* Kilta (ainejärjestö)
* Luettelo Tampereen yliopiston ainejärjestöistä
* Luettelo Helsingin yliopiston ainejärjestöistä
* Luettelo Turun yliopiston ainejärjestöistä
*Luettelo Itä-Suomen yliopiston ainejärjestöistä
* Luettelo Jyväskylän yliopiston ainejärjestöistä
* Luettelo Oulun yliopiston ainejärjestöistä

## Lähteet
Phil Rudd

**Phillip Hugh Norman Rudd** (syntyjään **Phillip Hugh Norman Witschke Rudzevecuis**, s. 19. toukokuuta 1954 Melbourne, Australia) on australialainen rumpali, joka soittaa hard rock -yhtyeessä AC/DC.

Rudd erosi aikoinaan yhtyeestä vuoden 1983 *[[Flick of the Switch]]* -albumin jälkeen riitojen ja päihdeongelman vuoksi, mutta palasi takaisin vuoden 1995 albumille *[[Ballbreaker]]*. Vuonna 2015 Ruddin korvasi yhtyeen entinen rumpali Chris Slade, Ruddin jouduttua syytteisiin tappouhkauksesta ja huumeiden hallussapidosta.

Rudd on syntynyt Australiassa ja nykyisin hän asuu Uudessa-Seelannissa.

Vuonna 2015 Phil Rudd tuomittiin kahdeksan kuukauden kotiarestiin huumeiden hallussapidosta sekä työntekijänsä tappouhkauksesta.

Syyskuussa 2020 ilmoitettiin Ruddin paluusta AC/DC:n kokoonpanoon.

## Diskografia
### AC/DC
**[[High Voltage (vuoden 1976 albumi)|High Voltage]]*
**[[T.N.T.]]* 
**[[Dirty Deeds Done Dirt Cheap]]*
**[[Let There Be Rock]]* 
**[[Powerage]]* 
**[[If You Want Blood You've Got It]]* (live)
**[[Highway to Hell]]*
**[[Back in Black]]*
**[[For Those About to Rock We Salute You]]*
**[[Flick of the Switch]]*
**[[’74 Jailbreak]]*
**[[Ballbreaker]]*
**[[Stiff Upper Lip]]*
**[[Black Ice]]*
**[[Rock or Bust]]*
**[[Power Up]]*

## Lähteet
Romain Duris

**Romain Duris** (s. 28. toukokuuta 1974 Pariisissa) on ranskalainen näyttelijä. Tähän mennessä hänen tunnetuimpia roolejaan ovat olleet ujo Xavier elokuvassa *[[Espanjalainen kimppakämppä]]* (*L'Auberge espagnole*) vuonna 2002 sekä Arsène Lupin elokuvassa *[[Arsène Lupin (elokuva)|Arsène Lupin]]* vuonna 2004. Jälkimmäistä varten Duris'n oli harjoiteltava viehätysvoiman ja sorminäppäryyden lisäksi muun muassa valssia, ratsastusta ja nyrkkeilyä.

## Filmografia

* 1994 : Frères (TV) d'Olivier Dahan : Marco
* 1994 : Le Péril jeune de Cédric Klapisch : Tomasi
* 1995 : Mémoires d'un jeune con de Patrick Aurignac : Luc
* 1995 : Chacun cherche son chat de Cédric Klapisch : le batteur
* 1996 : 56 fois par semaine de Raphael Fejtö
* 1996 : Dobermann de Jan Kounen : Manu
* 1997 : Gadjo Dilo de Tony Gatlif : Stéphane
* 1997 : Déjà mort d'Olivier Dahan : Romain
* 1998 : Je suis né d'une cigogne de Tony Gatlif : Otto
* 1998 : Les Kidnappeurs de Graham Guit : Zéro
* 1999 : Peut-être de Cédric Klapisch : Arthur
* 2001 : Le Petit Poucet d'Olivier Dahan : un garde de la reine
* 2001 : Being Light de Jean-Marc Barr : Maxime Lecocq 
* 2001 : L'Auberge espagnole de Cédric Klapisch : Xavier
* 2001 : Dix-sept fois Cécile Cassard de Christophe Honoré : Matthieu l'homosexuel
* 2001 : CQ de Roman Coppola : le réalisateur hippie
* 2002 : Filles perdues, cheveux gras de Claude Duty : Mathieu
* 2002 : Adolphe de Benoît Jacquot : d'Erfeuil
* 2002 : Pas si grave de Bernard Rapp : Léo
* 2002 : Shimkent Hotel de Charles de Meaux : Romain
* 2002 : Espanjalainen kimppakämppä : Xavier
* 2002 : Le Divorce de James Ivory : Yves
* 2003 : Les Clefs de bagnole de Laurent Baffie
* 2003 : Osmose de Raphael Fejtö : Rémi
* 2003 : Exils de Tony Gatlif : Zano
* 2004 : Arsène Lupin : Arsène Lupin[
* 2005 : Kun sydän lakkaa lyömästä : Tom
* 2005 : Les Poupées russes de Cédric Klapisch : Xavier
* 2010 : Heartbreaker : Alex
* 2017 : All the Money in the World : Cinquanta

## Aiheesta muualla
*
Kandi (Benin)

**Kandi** on piirikunta, kaupunki ja Aliborin departementin keskus Beninissä. Se sijaitsee maan pohjoisosassa 523 kilometriä maan pääkaupungista Porto-Novosta pohjoiseen. Piirikunnassa oli 95&nbsp;200 asukasta (vuonna 2002).

Kandin piirikunnan pinta-ala on 3&nbsp;421 neliökilometriä. Se rajoittuu pohjoisessa Aliborin departementiin Malanvillen, idässä Ségbanan, etelässä Gogounoun ja lännessä Banikoaran piirikuntiin.

Seudulla virtaavat Nigerin sivujoet Alibori ja Sota. Pinnanmuodostukseltaan se on jokilaaksojen halkomaa tasankoa. Ilmasto on tyypiltään sudanilainen. Vuotuinen sademäärä vaihtelee 800 ja 1&nbsp;300 millimetrin välillä. Kasvillisuus on etupäässä metsä- ja pensassavannia.

Piirikuntaan kuuluu kymmenen arrondissementtia: Kandi I, Kandi II, Kandi III, Angaradébou, Bensékou, Donwari, Kassakou, Saah, Sam ja Sonsoro. Ne käsittävät yhteensä 39 kylää ja 9 kaupunginosaa. Kaupunkiväestön osuus on 42 prosenttia.

Suurimmat etniset ryhmät ovat barbat, fulbet, dendit, mokolet ja bokot. Uskonnoltaan 72,5 prosenttia asukkaista on muslimeja, 12,2 prosenttia katolisia, 4,6 prosenttia perinteisten uskontojen harjoittajia ja 1,3 prosenttua protestantteja.

Ennen siirtomaa-aikaa Kandi oli yksi baribavaltioista, joka itsenäistyi Nikkistä 1800-luvun lopussa. Sen kautta kulki tärkeä kauppareitti Kanosta Ašantiin.

Seudun pääelinkeinot ovat maanviljely ja karjanhoito. Tärkeimmät tuotantokasvit ovat vilja, maapähkinä ja puuvilla. Kotieläimiä ovat naudat ja pienkarja. Teollisuutta edustaa kaksi puuvillankäsittelylaitosta.

Kandin kautta kulkee etelästä Nigerin rajalle johtava päällystetty maantie. Kaupungin lähistöllä on lentokenttä. Palveluihin kuuluu 55 alakoulua, viisi yläkoulua, aluesairaala ja kahdeksan terveyskeskusta. Matkailupalvelut ovat vähäisiä.

## Lähteet

## Aiheesta muualla
* Kandin piirikunnan sivusto
Cliff Williams

**Clifford ”Cliff” Williams** (s. 14. joulukuuta 1949 Romford, Essex, Iso-Britannia) on brittiläinen basisti, joka soittaa australialaisessa hard rock -yhtye AC/DC:ssä. Hän on yhtyeen hiljainen jäsen, joka pitää yllä matalaa profiilia ja välttelee keskipisteenä olemista.

Williams muutti Romfordista Liverpooliin yhdeksänvuotiaana ja ehti työskennellä insinöörinä kaksi vuotta ennen liittymistä ensimmäiseen yhtyeeseensä, jonka nimi oli Home.

Vuonna 1977 Williams sai puhelinsoiton AC/DC:n edustajalta. Mark Evans oli lähtenyt AC/DC:stä ja yhtye tarvitsi uutta basistia. Williams otti pestin vastaan ja oli mukana *[[Powerage]]*-albumin nauhoituksissa vielä samana vuonna.

Cliff Williams soittaa nelikielistä Music Man Stingray -bassoa enimmäkseen plektralla, mutta joskus myös sormin.

Williams erosi AC/DC:sta Rock or Bust -kiertueen päätyttyä. Haastattelussa hän kertoi osasyyksi laulusolisti Brian Johnsonin lähdön, ja lisäksi hän kertoi haluavansa viettää aikaa perheensä kanssa.

Syyskuussa 2020 ilmoitettiin Williamsin paluusta AC/DC:n kokoonpanoon.

## Diskografia AC/DC:n kanssa
**[[Powerage]]* (1978)
**[[If You Want Blood You've Got It]]* (1978)
**[[Highway to Hell]]* (1979)
**[[Back in Black]]* (1980)
**[[For Those About to Rock We Salute You]]* (1981)
**[[Flick of the Switch]]* (1983)
**[['74 Jailbreak]]* (1984)
**[[Fly on the Wall (AC/DC:n albumi)|Fly on the Wall]]* (1985)
**[[Who Made Who]]* (1986)
**[[Blow Up Your Video]]* (1988)
**[[The Razor's Edge]]* (1990)
**[[Live (AC/DC)|Live]]* (1992)
**[[Ballbreaker]]* (1996)
**[[Bonfire]]* (1997)
**[[Stiff Upper Lip]]* (2000)
**[[Black Ice]]* (2008)
**[[Rock or Bust]]* (2014)
**[[Power Up]]* (2020)

## Lähteet
Könnin kuokkamies

**Könnin kuokkamies** on Suomen tunnetuimpia kansantarinoita mekaanisesta ”robotista”, jonka avulla Könnin mestari raivasi maata viljelyyn. Tarinan mukaan kuokkamies kuokki maata ja työnsi kärryjä pellolla. Ohikulkijat nostivat tälle kättä ja tervehtivät, mutta Kuokkamies pysyi vaiti, sillä ei mestari puhumaan sitä ollut pannut vaan töitä tekemään. Kuokkamiehen kurja kohtalo oli hukkuminen Alajoen Laivanpäänmutkaan, kun huolimaton renki nukahti, eikä kääntänyt sitä pellon päässä. Jotkut tutkijat ovat väittäneet tämän olleen suunniteltu teko, koska kuokkamiestä pidettiin hiljaisuutensa vuoksi ylimielisenä.

Joissain tarinoissa Könneillä on useita tuulen voimalla toimivia kuokkamiehiä, toisissa puolestaan vieterillä (*fietrillä*) tai punnuksilla toimivia. Toisissa tarinoissa taas kuokkamiehet ryhtyvät väkivaltaisiksi saamatta jääneiden ansioiden vuoksi. Könnit matkustivat paljon, ja höyrykone teki tuloaan. Tuskin se oli aivan outo, sillä Tampellan perustaja ja osakas G. A. Wasastjerna valmistutti kehruutehtaansa konepajalla jokilaivaansa höyrykoneen. Kone kuitenkin rikkoutui koeajossa, ja se korjattiin kuntoon Könnin pajalla.
## Lähteet
* 
*
Säkäkorkeus

**Säkäkorkeus** on neljällä jalalla seisovan eläimen korkeus, joka mitataan maasta tasajaloin seisovan eläimen lapaluihin kaulan ja selän yhtymäkohtaan eli **säkään**. Yleisimmin säkäkorkeudesta puhutaan hevosten ja koirien yhteydessä.

Varsinkaan hevosen säkäkorkeus ei ole kovinkaan absoluuttinen mitta, koska muun muassa hevosen ryhdikkyyden ja kavioiden vuolemisen aste voi nostaa tai madaltaa säkäkorkeutta useilla senttimetreillä. Asiaan vaikuttavat myös kengät, joiden korkeus vähennetään mitatusta säkäkorkeudesta. Suurin merkitys hevosen tarkalla säkäkorkeudella on silloin, kun ratkaistaan onko eläin säkäkorkeudeltaan yli vai alle 148&nbsp;cm eli voiko sillä osallistua ponikilpailuihin.   Useimpien koira- ja hevosrotujen rotumääritelmät antavat rodun jalostukseen hyväksyttäville eläimille tarkat korkeusrajat, joita eläimen ei tule ylittää eikä alittaa. Kilpailuihin ja jalostukseen liittyvissä tapauksissa säkäkorkeus ratkaistaan virallisella mittauksella, joka hevosilla tehdään vuosittain kunnes poni on täyttänyt kahdeksan vuotta ja katsotaan täysikasvuiseksi.

## Lähteet
Olibaanit

**Olibaanit** (*Boswellia*) on tohtorinpuukasvien heimoon kuuluva kasvisuku. Siihen kuuluu maailmanlaajuisesti 23 lajia, joita kasvaa Afrikassa, Intiassa ja arabimaiden eteläosissa.

Osalla olibaaneista on farmakologisia, erityisesti tulehduksia estäviä, ominaisuuksia. Raamatullinen suitsuke on todennäköisesti sukuun kuuluvan temppeliolibaanin (*Boswellia sacra*) pihkaa eli olibaanihartsia.

*Boswellia papyrifera* -lajin kanta on romahtamassa karjankasvatuksen, tulipalojen ja liikakäytön seurauksena ja muut olibaanit ovat samojen uhkien alaisia.

## Lajeja
* *[[Boswellia frereana]]*, kasvaa ainoastaan Somalian pohjoisilla alueilla.
* kenianolibaani (*Boswellia neglecta*), kasvaa Itä-Afrikassa.
* *[[Boswellia papyrifera]]*, kasvaa muun muassa Etiopiassa, Sudanissa, Nigeriassa ja Kamerunissa.
* temppeliolibaani eli olibaani (*Boswellia sacra*), kasvaa Omanin, Jemenin ja Somalian alueella.
* salaiolibaani (*Boswellia serrata*), kasvaa Intian alueella.

## Käyttö
*Boswellia frereanan*, *Boswellia papyriferan*, temppeliolibaanin ja salaiolibaanin pihkasta pihkasta valmistetaan suitsukkeita. *Boswellia papyrifera* on nykyään olibaanihartsin merkittävin lähde.

Temppeliolibaania ja salaiolibaania voidaan pitää myös huonekasvina.

### Lääkinnässä
Boswellia serratasta saatavaa kumihartsia on käytetty intialaisessa Ayurveda-perinnelääkinnässä. Siitä on havaittu olevan apua erilaisten tulehduksien hoidossa. Vuonna 1998 julkaistussa pienimuotoisessa kaksoissokkoutetussa tutkimuksessa  havaittiin, että kolme kertaa päivässä nautittu 300 mg:n annos lievensi oireita ja paransi astmaan liittyviä biomarkkereita 43 prosentilla potilaista verrattuna niihin, jotka saivat kyseisen aineen sijaan saman määrän plasebona toiminutta laktoosia. Koe kesti kuusi viikkoa.

Vuonna 2024 julkaistussa rintasyöpäpotilailla tehdyssä tutkimuksessa havaittiin, että leikkauksen ja koepalan oton välissä päivittäin nautittu Boswellia puusta valmistettu frankincense-uute hidasti syöpäsolujen biologista aktiivisuutta. Tulos havaittiin vertaamalla koepaloja leikkauksessa poistettuihin syöpäkasvaimiin. Vain osalle kokeen osanottajista annettiin frankincense-uutetta.

## Lähteet
* Gupta I, Gupta V, Parihar A, et al. Effects of Boswellia serrata gum resin in patients with bronchial asthma: results of a double-blind, placebo-controlled, 6-week clinical study. European Journal of Herbal Medicine 1998; 3:511–14.

### Viitteet

## Aiheesta muualla
* 
* Suomen Lajitietokeskus: Olibaanit (''Boswellia'')
*Global Biodiversity Information Facility (GBIF): ''Boswellia'' 
*UniProt: Taxonomy – ''Boswellia''
International New York Times

**International New York Times** (vuoteen 2013 saakka nimeltään **International Herald Tribune** eli *IHT*) on englanninkielinen kansainvälinen päivittäin ilmestyvä sanomalehti. Se toimii yhteistyössä The New York Times -sanomalehden kanssa julkaisten muun muassa samoja artikkeleita. Lehti perustettiin 4. lokakuuta 1887, ja sen pääkonttori sijaitsee Pariisissa, Ranskassa. Se ilmestyy yli 180 eri maassa, broadsheet-koossa. Lehden kokovuotinen levikki vuonna 2005 oli noin 242&nbsp;000, ja se työllistää noin 340 työntekijää.

Vuodesta 2003 lähtien lehti on ollut täysin New York Times Companyn omistuksessa. Lehti on myös maailman ensimmäinen lehti, jota on levitetty lentokoneen avulla.

Lehden perusti vuonna 1887 *[[The New York Herald]]in* Euroopan-painokseksi emolehden omistaja James Gordon Bennett nuorempi.

## Lähteet

## Aiheesta muualla
* International New York Timesin verkkosivut
Richard Chelimo

**Richard Chelimo** (21. huhtikuuta 1973 Merakwet, Kenia – 15. elokuuta 2001) oli kenialainen kestävyys- ja maastojuoksija.

Kalenjin-heimoon kuulunut Chelimo kasvoi urheilullisessa perheessä. Hänen veljensä Ismael Kirui on kaksinkertainen maailmanmestari 5 000 metrin juoksussa ja hänen serkkunsa Moses Kiptanui voitti 3&nbsp;000 metrin estejuoksun maailmanmestaruuden kolme kertaa.

Chelimo saavutti ensimmäisen kerran menestystä kansainvälisessä kilpailussa sijoittuessaan toiseksi vuoden 1990 maastojuoksun nuorten maailmanmestaruuskilpailuissa. Myöhemmin samana vuonna hän voitti nuorten maailmanmestaruuden 10 000 metrin juoksussa. Hän voitti toiseksi tulleen 15-vuotiaan veljensä Ismael Kiruin juoksussa kahdellatoista sekunnilla. Chelimo valittiin Kenian joukkueeseen 1991 Tokion MM-kilpailuihin, jossa hänen tehtävänsä oli toimia jäniksenä Moses Tanuille. Chelimo onnistui tehtävässään ja kenialaiset jättivät pahimman kilpailijansa, Marokon Khalid Skah’n kolmanneksi. Viimeisellä kierroksella Tanui ohitti Chelimon ja juoksi maailmanmestaruuteen.

Seuraavana vuonna Barcelonan olympialaisissa Chelimo ja Skah kamppailivat juoksun voitosta. Kolme kierrosta ennen maalia parivaljakko ohitti kierroksella Marokon Hammou Boytayebin. Boytayeb jäi juoksemaan kaksikon kanssa ja esti kahdesti Chelimoa ohittamasta häntä. Espanjalaisyleisö raivostui tempusta ja kenttätuomari, ruotsalainen Carl-Gustav Tollemar, yritti poistaa Boytayebin kilpailusta siinä kuitenkaan onnistumatta. 150 metriä ennen maalia Skah aloitti loppukirinsä ja voitti kilpailun. Kilpailun jälkeen Skah julistettiin hylätyksi, mutta Marokon joukkue jätti hylkäyksestä protestin. Protesti hyväksyttiin, sillä sääntöä ei määritelty sääntökirjassa riittävän tarkasti. Palkintojenjaossa yleisö antoi raikuvat aplodit Chelimolle, kun taas Skah’n saadessa mitalin stadionilla buuattiin.

Vuonna 1993 Chelimo rikkoi nuorten ja yleisen sarjan maailmanennätyksen 10&nbsp;000 metrillä ajallaan 27.07,91. Aika oli yleisen sarjan maailmanennätys vain viisi päivää, kunnes Yobes Ondieki rikkoi sen. Nuorten maailmanennätyksenä aika säilyi yli 11 vuotta. Samana vuonna pidetyissä Stuttgartin MM-kilpailuissa Chelimo saavutti pronssia 10&nbsp;000 metrillä.

Chelimo lopetti urheilu-uransa vuonna 1996, koska ei onnistunut nousemaan kestävyysjuoksun huipulle. Hän palasi vanhaan työhönsä Kenian armeijassa alkaen lihoa ja juopotella, mutta hänen ystävänsä saivat hänet aloittamaan harjoittelun uudelleen. Chelimo kuitenkin kuoli vuonna 2001 aivokasvaimeen vain 29-vuotiaana.

## Lähteet
Funafutin kansainvälinen lentoasema

**Funafutin kansainvälinen lentoasema**  on lentoasema Funafutilla, Tuvalulla. Se on maan ainoa lentoasema ja sijaitsee kolmen metrin korkeudessa meren pinnasta. Lentokenttä sijaitse kävelymatkan päässä Funafutin pääkadusta. Kiitotien rakensivat yhdysvaltalaiset toisen maailmansodan aikana vuonna 1943.

Lentokenttä on vähäisessä käytössä. Ainoa sinne lentävä lentoyhtiö on fidžiläinen Fiji Airways, joka lentää Funafutille kolmesti viikossa (tiistaisin, torstaisin ja lauantaisin). Kiitotie ei myöskään ole valaistu, mikä rajoittaa lentokentän käyttöä entisestään vain valoisaksi ajaksi. Kun kiitotie ei ole lentokoneiden käytössä, sitä käytetään virkistystarkoituksiin ja julkisena tilana. Lentokentän yhteydessä on sireenijärjetelmä, joka hälyttää paikallisia saapuvista lentokoneista.

Uusi terminaalirakennus avattiin vuonna 2018.

## Lentoyhtiöt ja kohteet

Lähde:

## Lähteet

## Aiheesta muualla
*A–Z World Airports Online: Funafuti International Airport
Pinto (hevonen)

**Pinto** (espanjan sanasta *pinto* ’kirjava’) on yhdysvaltalainen hevosten värirotu, johon rekisteröidään (lehmän)kirjavia hevosia riippumatta näiden suku- ja rotutaustasta. Koska *pinto* on amerikanenglannissa yleistermi kirjaville hevosille, tällaiset hevoset erotetaan toisistaan yleensä alkukirjaimen kirjoitustavan avulla: *pinto* on mikä tahansa kirjava hevonen, *Pinto* puolestaan pinto-värirekisteriin kuuluva yksilö. Suomen kielessä rotunimi kirjoitetaan pienellä alkukirjaimella. Pinto voi sekoittua samoin aina kirjavaan paint-rotuun, mutta paint on erillinen, todellinen rotu.

## Rekisteröintivaatimukset
Yhdysvalloissa on useita pintorekistereitä, ja niiden rekisteröintivaatimukset vaihtelevat. Pinto Horse Association of America pitää rekisterinsä hevosia aitona rotuna ja hyväksyy kirjavista vanhemmista syntyneet yksiväriset (mahdollisesti erittäin pienimerkkiset kirjavat) jälkeläiset rekisteriinsä ”jalostushevosiksi”, joskin tällaisten hevosten rekisteröintivaatimukset ovat tiukat. Pienimmät rekisteröintivaatimukset sallivat eläimelle minkä tahansa rotu- tai roturisteytystaustan, ja vaativat ainoastaan kolmen neliötuuman (noin 20&nbsp;cm²) suuruisen valkoisen alueen etupolven tai kintereen yläpuolella, muualla kuin päässä. Osa pintorekistereistä hyväksyy esimerkiksi muulit ja kylmäveriset hevoset, osa ei. Yksikään rekisteri ei kuitenkaan hyväksy tiikerinkirjavia hevosia, eikä appaloosarekisteri puolestaan hyväksy lehmänkirjavia hevosia.
Zeke

**Zeke** on yhdysvaltalainen hardcore punkkia soittava yhtye Tacomasta, Washingtonista. Yhtye tunnetaan voimakkaasta, nopeasta kitarasoundista yhdistettynä blues rock -vaikutteisiin. Näin ollen heidät on yhdistetty välillä Motörheadiin. Zeke julkaisi ensimmäisen sinkkunsa *West Seattle Acid Partyn* vuonna 1993. Muutaman Scooch Pooch Recordsille tehdyn albumin jälkeen he vaihtoivat Epitaph Recordsille vuonna 1998, mikä johti maailmanlaajuiseen julkisuuten punk rock -piireissä. Nykyään he ovat Relapse Recordsilla.

Yhtyeen kappaleista ”Death Alley” soi Tony Hawk's Pro Skater 4:ssa, ”Long Train Runnin’” Tony Hawk's Underground 2:ssa ja ”Kill the King” Tony Hawk's Project 8:ssa. 

Zeke julkaisi digitaalisen EP:n *Kings of The Highway* vuonna 2007. Se sisältää kappaleet ”Lords of the Highway”, ”Kings and Queens” ja ”Hay Bailer” sekä GG Allin -coverin ”Die When You Die”.

## Jäsenet
* Blind Marky Felchtone – laulu, kitara
* Chris Johnsen – kitara (live)
* Jason Freeman – bassokitara (live)
* Donny Paycheck – rummut, taustalaulu

### Entiset jäsenet
* Abe Zanuel Riggs III – kitara
* Dizzy Lee Roth – kitara
* Kurt Colfelt – basso
* Jeff Matz – basso
* Mark Pierce – basso

## Diskografia

### Studioalbumit
* 
* 
* 
* 
* 
* 
* 
* 
*
*  

### Livealbumit
* 
* 

### EP:t
* 

### Splitit
* 
* 

## Aiheesta muualla
* Zeken viralliset sivut
*
Avovankila

**Avovankila** on vapausrangaistuksen täytäntöönpanopaikka. Se eroaa tavallisesta vankilasta siten, että vankien asuinolosuhteet ovat vapaammat.  Rangaistusaika kuluu avovankilassa samalla tavoin kuin tavallisessakin, nk. suljetussa vankilassa.

Nykyisin kaikissa vankiloissa vangit saavat käyttää omia vaatteita; avovankiloissa ja työsiirtoloissa ei ole edes tarjolla laitosvaatetusta.  Avovankiloissa maksetaan avolaitospalkkaa, joka on veronalaista tuloa.  Siitä peritään valtiolle ylläpitokorvaus sekä mahdolliset, oikeuden vangille määräämät korvaukset ja ulosotot.

Jokainen vanki ei avovankilassa ole välittömässä valvonnassa; määrättäessä tuomittua avovankilaan arvioidaan ensin hänen kykyään sopeutua avovankilaolosuhteisiin. Vankeuslaki määrää, että päätöksen vangin sijoittamisesta tekee aluevankilan yhteydessä oleva arviointikeskus. Tämän oletetaan johtavan paremmin vankien yhdenvertaiseen kohteluun ja heidän todellisten tarpeidensa huomioon ottamiseen kuin vanhan järjestelmän.

Avovankilaan saapuva vanki sitoutuu päihteettömyyteen. Hänen on allekirjoitettava lomake, jossa hän sitoutuu olemaan käyttämättä ja tuomatta laitokseen päihteitä tai huumeita. Päihteettömyyttä valvotaan satunnaisin väliajoin otettavin virtsatestein.  

Avovankila on itsenäinen laitos, joka ei ole minkään toisen vankilan alainen. Avovankilaosasto on hallinnollisesti jonkun toisen vankilan alainen. Työsiirtola on vielä avovankilaakin väljemmin vartioitu vapausrangaistuksen täytäntöönpanopaikka.

## Katso myös
*Rikosseuraamuslaitos
*Vankila
*Työsiirtola

## Aiheesta muualla
*Rikosseuraamuslaitoksen kotisivut 
*Rikosseuraamusalan koulutuskeskuksen kotisivut
Ville Laihiala

**Villepetteri Laihiala** (s. 13. kesäkuuta 1973 Oulu) on suomalainen muusikko. Hänet tunnetaan metalliyhtyeistä Sentenced, Poisonblack sekä S-Tool.

Laihiala toimi Sentencedin laulajana *[[Down (albumi)|Down]]*-albumista (1996) yhtyeen uran päättäneeseen *[[The Funeral Album]]iin* (2005). Ennen Sentencediä Laihiala lauloi kaksi demoa tehneessä Breed-yhtyeessä, jonka kokoonpanoon kuului myös myöhemmin Sentencedissä vaikuttanut basisti Sami Kukkohovi. Sentencedissä Laihiala on säveltänyt ja sanoittanut kokonaan itse ainoastaan muutaman kappaleen levyä kohden. Sanoitukset voi tunnistaa Laihialan tekemiksi siitä, että ne käsittelevät melko usein menetettyä rakkautta, toisin kuin Sentencedin useimmissa kappaleissa, joissa teemana on itsemurha.

Toinen Laihialan projekti on hänen itsensä vuoden 2000 lopulla perustama Poisonblack-yhtye. Laihiala toimii yhtyeen kitaristina sekä nykyään myös laulajana Juha-Pekka Leppäluodon jätettyä yhtyeen debyyttialbumi *[[Escapexstacy]]n* (2003) jälkeen keskittyääkseen Charon-yhtyeeseensä. Lisäksi Ville on toiminut Poisonblackissa sanoittajana ja suurimman osan Poisonblackin kappaleista hän on myös säveltänyt itse.

Poisonblackin toinen albumi *Lust Stained Despair* julkaistiin 28. elokuuta 2006. Vuonna 2004 Laihiala vieraili myös Negative-yhtyeen *[[Sweet & Deceitful]]* -albumilla kappaleessa ”Until You're Mine” sekä Ghost Machineryn *Haunting Remains* -albumin Gary Moore -coverissa ”Out in the Fields”. Vuonna 2010 hän vieraili Catamenian albumilla *[[Cavalcade (albumi)|Cavalcade]]* kappaleessa ”Blood Trails”. 

Vuodelta 2002 löytyy Laihialan tulkinta Freemanin kappaleesta ”Ajetaan tandemilla” Professori Heikkerön albumilla *Alkoholistit Areenalla*.

Helmikuussa 2010 Laihiala tuomittiin 80 päivän ehdolliseen vankeuteen törkeästä rattijuopumuksesta ja kulkuneuvon kuljettamisesta oikeudetta. Hän oli jo aiemmin syyllistynyt vastaaviin tekoihin vuonna 2007 kaksi kertaa. Laihiala ilmoitti vuoden 2010 tuomionsa jälkeen raitistuneen, mutta hän ajoi huhtikuussa 2019 jälleen 2,49 promillen humalassa Oulussa autolla kolarin ja sai törkeästä rattijuopumuksesta, liikennerikkomuksesta ja kulkuneuvon ajamisesta oikeudetta tuomion 23. lokakuuta 2019. Hän on myöntänyt teot.

2016 Ville Laihiala ilmoitti perustaneensa S-Tool-yhtyeen Aksu Hantun (Entwine), Sami Leppikankaan (Lullacry) ja Kimmo Hiltusen (Lullacry) kanssa.

Laihiala julkaisi syksyllä 2022 Saattajat-sooloyhtyeensä debyyttialbumin Sakara Recordsin kautta.

## Diskografia

### Sentenced
* 
* 
* 
* 
* 
*  (live)

### Poisonblack
* 
* 
* 
* 
* 
* 

### S-Tool
* 
* 

### Ville Laihiala & Saattajat
* 

## Lähteet

## Aiheesta muualla
* 
* S-Tool viralliset Facebook-sivut
Mikael Niemi

**Per Mikael Niemi** (s. 13. elokuuta 1959 Tärnaby, Ruotsi) on ruotsalainen kirjailija.

Niemi syntyi Tärnabyssa Västerbottenin läänissä mutta kasvoi Norrbottenin läänissä, Pajalassa, jonne myös hänen vuonna 2000 julkaistu hittiromaaninsa *[[Populäärimusiikkia Vittulajänkältä]]* (*Populärmusik från Vittula*) sijoittuu. Suomeksi se ilmestyi vuonna 2001. Hänen muita kirjojaan ovat *[[Kirkon piru]]* (*Kyrkdjävulen*), sen itsenäinen jatko-osa *[[Verenimijät (kirja)|Verenimijät]]* (*Blodsugarna*), vuonna 2004 ilmestynyt *[[Nahkakolo]]* (*Svålhålet*), 2006 ilmestynyt *[[Mies joka kuoli kuin lohi]]* (*Mannen som dog som en lax*) sekä 2013 ilmestynyt *[[Veden viemää]]* (*Fallvatten*). Vuonna 2017 julkaistussa romaanissa *Koka björn* Lars Levi Laestadius selvittää murhaa.

Niemi on kotoisin Pajalan kansanomaisesti *Vittulaksi* kutsutusta osasta. Hänen isänsä oli meänkieltä puhuva länsipohjalainen poliisi ja äiti ruotsia puhuva opettaja; hänen äidinäitinsä oli saamelainen. Niemen äidinkieli on ruotsi, mutta hän sanoo ymmärtävänsä jonkin verran meänkieltä. Nykyisin Niemellä on hollantilaissyntyinen vaimo ja kaksi lasta.

Niemi alkoi 15-vuotiaana kirjoittaa runoja ja novelleja sekä haaveilla kirjailijanurasta. Niemi kävi nelivuotisen elektroniikka-alan koulun, jonka vuoksi hän muutti Luulajaan.

## Suomennetut teokset
* 
* 
* 
* 
* 
* 
* 
**Karhun keitto*. (Koka björn, 2017.) Suomentanut Jaana Nikula, Like, 2018. 
* 

## Sovitukset
Populäärimusiikkia Vittulajänkältä -kirjasta on tehty samanniminen elokuva. Karhun keitto -kirjasta tehdään televisiosarjaa, jota kuvataan Suomessa. 

## Lähteet

## Aiheesta muualla
* 
* Outo mies Pajalasta valloittaa Ruotsia. *Helsingin Sanomat* 7.11.2000.
* ''Ulkosuomalaisen'' artikkeli. 
* ''Kaltion'' artikkeli. 
* Torniolaisia kirjailijoita.
* Kiiltomato.
* Kantola, Janna: Mikael Niemi kirjoittaa kielestä. *Helsingin Sanomat* 29.10.2006.
Khalid Skah

**Khalid Skah** (s. 29. tammikuuta 1967 Midelt, Marokko) on entinen marokkolainen kestävyysjuoksija.

Skah saavutti aluksi menestystä maastojuoksussa. Hän voitti maastojuoksun maailmanmestaruudet vuosina 1990 ja 1991. Tokion MM-kilpailuissa 1991 ennakkosuosikkina kilpaillut Skah voitti pronssia 10 000 metrin juoksussa ja sijoittui 5 000 metrin juoksussa kuudenneksi. 10&nbsp;000 metrin loppukilpailuissa kultaa ja hopeaa voittaneet Kenian Moses Tanui ja Richard Chelimo juoksivat yhteistyössä, joten Skah ei mahtanut heille mitään.

Seuraavana vuonna Barcelonan olympialaisissa Skah ja Chelimo taistelivat 10&nbsp;000 metrin olympiakullasta. Kun he ohittivat kierroksella Marokon Hammou Boutayebin, Boutayeb esti kahdesti Chelimoa ohittamasta häntä ja Skah karkasi näin olympiakultaan. Kilpailun jälkeen Skah hylättiin, mutta Marokon joukkueen jättämän protestin ansiosta hän sai myöhemmin olympiakultansa takaisin, sillä estämisen kieltävää sääntöä ei ollut määritelty säännöissä riittävän tarkasti. Palkintojenjaossa yleisö buuasi Skah'lle voimakkaasti.

1993 Skah teki ainoan maailmanennätyksensä kahden mailin juoksussa ajalla 8.12,17. Samana vuonna hän sijoittui Stuttgartin MM-kilpailuissa viidenneksi 5&nbsp;000 metrillä. 1994 hän voitti puolimaratonin maailmanmestaruuden. Göteborgin MM-kilpailuissa 1995 hän voitti hopeaa 10&nbsp;000 metrillä. Atlantan olympialaisissa 1996 hän oli kuudes 10&nbsp;000 metrillä. Vielä 1998 hän saavutti pronssia puolimaratonin MM-kisoista.

Skah'n vaimo on norjalainen ja tämän vuoksi hänellä on ollut myös Norjan kansalaisuus vuodesta 1995 lähtien, mutta hän jatkoi Marokon edustamista tämän jälkeenkin. Skah'n sisko on naimisissa suomalaisen kestävyysjuoksijan Janne Holménin kanssa.

## Lähteet
*
Nauru Airlines

**Nauru Airlines** (tunnettu aikaisemmin nimillä **Air Nauru** sekä **Our Airlines**; IATA: **ON**, ICAO: **RON**, kutsukoodi: **AIR NAURU**) on naurulainen lentoyhtiö. Se tekee lentoja muille Tyynenmeren saarille ja Australiaan. Yhtiön kotikenttä on Naurun kansainvälinen lentoasema.

## Historia
Kokonaan valtion omistuksessa oleva Air Nauru perustettiin vuonna 14. helmikuuta 1970. Joulukuussa 2005 lentoyhtiön ainoa kone ulosmitattiin velkojen vuoksi. Seuraavana vuonna yhtiö hankki uuden Boeing 737-300:n ja aloitti lokakuussa uudelleen toimintansa nimellä Our Airline. 15. heinäkuuta 2014 yhtiö ilmoitti uudesta nimenvaihdoksesta uudelleenbrändäyksen vuoksi. Uusi nimi Nauru Airlines otettiin käyttöön 1. elokuuta 2014.

## Laivasto
Vuonna 2019 yhtiön laivasto koostuu viidestä Boeing 737-300 -koneesta, joiden keski-ikä on 22 vuotta. 

## Kohteet
Yhtiö lentää yhteensä yhdeksään kohteeseen. Osa lennoista on ”saarihyppelylentoja”, kuten lentoreitti Nauru–Tarawa–Majuro–Kosrae–Pohnpei–Chuuk.

## Lähteet

## Aiheesta muualla
* Viralliset sivut
Saudi-Araabia

**Saudi-Araabia** oli punk-yhtye Koplista, Tallinnasta. Vuonna 1980 perustettu Saudi-Araabia oli neuvosto-Viron ensimmäinen naisten muodostama punk-yhtye. 

## Kokoonpano
* Margit Poola, laulu
* Reet Pikkaru, kitara
* Astrid Vadi, basso
* Margit Kuusk, rummut
Adam Laxman

**Adam Erikovitš Laxman** (1766–1806?) oli ensimmäinen Venäjän Japaniin lähettämä tutkimusmatkailija. Hän yritti avata venäläisille kauppatien Japaniin ja sai tätä koskevan sopimuksen kolmantena kansakuntana hollantilaisten ja kiinalaisten jälkeen, mutta käytännössä myöhemmin kauppaa yritettäessä Japani kieltäytyi.

Adam Laxmanin isä Eric Laxmann oli suomalaissyntyinen tutkimusmatkailija, tiedemies ja Venäjän tiedeakatemian jäsen.
## Kirjallisuutta
* 
* 

## Aiheesta muualla
*Ancient Japan
Honiaran kansainvälinen lentoasema

**Honiaran kansainvälinen lentokenttä**  on Salomonsaarten ainoa kansainvälinen lentoasema. Se sijaitsee kahdeksan kilometrin päässä Honiarasta. Marraskuuhun 2003 asti lentokentän nimi oli Lofton Hendersonin mukaan **Henderson Field**.
## Historiaa
Kentän rakensivat alun perin japanilaiset sotilaat vuonna 1942. Amerikkalaiset tiedustelulentäjät havaitsivat sen kentän ollessa juuri valmistumassa. Koska kenttä olisi lisännyt huomattavasti japanilaisten mahdollisuuksia toimia Salomonsaarten alueella päättivät amerikkalaiset yrittää ottaa kentän haltuunsa.

7. elokuuta 1942 Yhdysvaltain merijalkaväki nousi maihin täysin yllättäen ja onnistui valtaamaan lentokentän. Taistelut jatkuivat pitkään kiivaina, mutta amerikkalaiset pitivät kentän hallussaan. Pian maihinnousun jälkeen kentälle annettiin nimi *Henderson Field* Midwayn taistelussa kaatuneen merijalkaväen lentäjämajuri Lofton R. Hendersonin mukaan. 
## Lähteet
*
Pertti Virtaranta

**Erkki Pertti Ilmari Virtaranta** (20. toukokuuta 1918 Karkku – 9. heinäkuuta 1997 Helsinki) oli suomalainen kielitieteilijä, merkittävä itämerensuomalaisen kulttuurin tutkija ja tallentaja ja Helsingin yliopiston suomen kielen professori. Hän liikkui paljon muun muassa lyydiläisten, karjalaisten (mukaan lukien tverinkarjalaisten), vepsäläisten sekä amerikansuomalaisten parissa. Virtaranta oli Suomen Akatemian jäsen. Virtaranta oli myös vuosina 1968–2005 ilmestyneen kuusiosaisen *[[Karjalan kielen sanakirja]]n* ensimmäinen päätoimittaja.

## Elämä ja ura
Virtarannan vanhemmat olivat kansakoulunopettajat Vihtori Arvid Virtaranta (1879–1959) ja Sigrid Josefiina Hietaranta (1881–1983). Pertti Virtarannan kotipitäjä oli Karkku, joka on merkitty myös hänen viralliseksi syntymäpaikakseen, vaikka tosiasiassa hän syntyi Raumalla. Virtaranta tuli ylioppilaaksi Tyrvään yhteiskoulusta vuonna 1936 ja valmistui Helsingin yliopistosta filosofian kandidaatiksi vuonna 1943 ja väitteli tohtoriksi vuonna 1946 sekä osallistui tohtoripromootioon vuonna 1950. Hän toimi suomen kielen lehtorina Lundin yliopistossa Ruotsissa vuosina 1948–1955, Helsingin yliopistossa suomen kielen dosenttina vuosina 1956–1959. Hän oli professori vuosina 1959–1981 ja historiallis-kielitieteellisen osaston dekaani 1969–1975. Hän sai akateemikon arvonimen vuonna 1990.

Nuoruudessaan Virtaranta perehtyi erityisesti satakuntalaisiin murteisiin, joiden historiasta kirjoitti väitöskirjansa *Länsiyläsatakuntalaisten murteiden äännehistoria*. Suurelle yleisölle hän tuli tutuksi lukuisista toimittamistaan teoksista, joissa suomen murteiden ja karjalan puhujat kertovat värikkäästi menneisyydestä ja talonpoikaiselämän kiinnostavista tapahtumista. Monet teoksistaan hän toimitti yhdessä vaimonsa, filosofian maisteri Helmi Virtarannan kanssa, joka myös oli kielen- ja kansanperinteen tuntija. Helmi Virtaranta antoi nimen hyvin monille miehensä teoksille. Toimiessaan Lundin yliopiston lehtorina Virtaranta kävi usein haastattelemassa Ruotsiin paenneita inkeriläisiä.

Helsingin yliopiston professorina Virtaranta perusti Suomen kielen nauhoitearkiston vuonna 1959.

Virtarannan keskeisiin tutkimushankkeisiin kuuluu myös *Karjalan kielen sanakirja*, jonka päätoimittajana hän työskenteli lähes kolmekymmentä vuotta, 1955–1983.

Virtaranta oli yksi Sastamalassa vuosittain järjestettävien Vanhan kirjallisuuden päivien aloitteentekijöistä vuonna 1985.

## Palkinnot ja tunnustukset
* Nortamo-palkinto 1967
* Alfred Kordelinin säätiön tieteen palkinto 1988
* Suomen tietokirjailijat ry:n Warelius-palkinto 1992

## Teoksia
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  
* 
* 
* 
* 
* 
* 
*  
* 
* 
* 
* 
*  
* 
* 
* 
* 
* 

## Lähteet

## Kirjallisuutta
* 
* 
* 
* 

## Aiheesta muualla
* Pertti Virtarannan julkaisuja.
* 
* Itse asiassa kuultuna. TV-haastattelu vuodelta 1993. Yle Areena.
Vincent Lecavalier

**Vincent Lecavalier** (s. 21. huhtikuuta 1980 L'Île-Bizard, Quebec) on ammattilaisuransa lopettanut kanadalainen jääkiekkoilija. Hän pelasi 17 kautta NHL-liigassa ja hänet muistetaan etenkin Tampa Bay Lightningin ykkösvarauksena ja pitkäaikaisena kapteenina.

## Ura
Kanadanranskalainen Lecavalier oli Tampa Bay Lightningin ykkösvaraus . Hän pelasi Tampa Bayssa kaudet 1998–2013 lukuun ottamatta , jolloin hän pelasi Ak Bars Kazanissa.

Toisen NHL-kautensa päätteeksi 11. maaliskuuta 2000 Lecavalier nimettiin seuransa kapteeniksi NHL-historian nuorimpana pelaajana, 19 vuoden ja 324 päivän ikäisenä. Aiemmin titteliä piti hallussaan Detroit Red Wingsin Steve Yzerman, josta tuli kapteeni 21 vuoden ja viiden kuukauden ikäisenä. Sittemmin ennätystä ovat pitäneet hallussaan Sidney Crosby sekä Gabriel Landeskog, josta tuli joukkueensa kapteeni 11 päivää Crosbya nuorempana.

Kaudella  Lecavalier voitti Tampa Bayssa Stanley Cup -mestaruuden. Syksyllä 2004 Kanadan joukkue voitti jääkiekon maailmancupin ja Lecavalier palkittiin turnauksen  arvokkaimpana pelaajana. Hän teki turnauksessa tehot 2+5=7. Lecavalier edusti Kanadaa myös Torinon talviolympialaisissa 2006 tehden turnauksessa kolme syöttöpistettä.

Kaudella  Lecavalier voitti Maurice ”Rocket” Richard Trophyn voitettuaan runkosarjan maalipörssin 52 maalilla.

Heinäkuussa 2008 Lecavalier solmi 11-vuotisen, 85 miljoonan dollarin jatkosopimuksen Tampa Bayn kanssa. Sopimuksen oli määrä päättyä kauteen 2019–2020. Kesällä 2013 Tampa Bay kuitenkin osti Lecavalierin sopimuksen ulos ja hän siirtyi viisivuotisella 22,5 miljoonan dollarin sopimuksella Philadelphia Flyersiin.

Tammikuussa 2016 Lecavalier ja Luke Schenn kaupattiin Los Angeles Kingsiin. Vaihdossa Flyers sai hyökkääjä Jordan Wealin sekä kolmannen kierroksen varausvuoron kesän 2016 varaustilaisuuteen.
 Kauden päätteeksi Lecavalier ilmoitti lopettavansa uransa.

## Tilastot

## Lähteet

## Aiheesta muualla
* 
*
Julianne Moore

**Julianne Moore** (alk. **Julie Anne Smith**, s. 3. joulukuuta 1960 Fort Bragg, Pohjois-Carolina) on yhdys­valtalainen Oscar-palkittu näyttelijä. Hänellä on ollut pääosa tai merkittävä sivuosa yli 60&nbsp;elokuvassa vuodesta 1990 alkaen. Moore palkittiin parhaan nais­pääosan Oscarilla elo­kuvasta *[[Edelleen Alice]]* (2014). Hän on lisäksi saanut urallaan neljä Oscar-ehdokkuutta, elo­kuvista *[[Jutun loppu (elokuva)|Jutun loppu]]* (1999), *[[Kaukana taivaasta]]* (2002), *[[Boogie Nights]]* (1997) ja *[[Tunnit]]* (2002).

## Ura

Moore tunnetaan pisamaisesta ihostaan ja punaisista hiuksistaan sekä siitä, että hänen näyttelemänsä hahmot ovat yleensä hankaluuksiin joutuvia, sekavassa tilanteessa olevia naisia.

Mooren ura alkoi televisiosta, kun hän näytteli kaksois­roolissa Frannie ja Sabrina Hughesia CBS:n saippuasarjassa *[[As the World Turns]]*. Hänet palkittiin roolistaan vuonna 1988 Daytime Emmyllä. Vuonna 2012 hän sai Primetime Emmyn rooli­työstään vara­presidentti­ehdokas Sarah Palinina HBO:n televisio­elokuvassa *[[Pelin henki (vuoden 2012 elokuva)|Pelin henki]]*.

Näyttelemisen lisäksi Moore on julkaissut muutamia lasten­kirjoja sekä ollut L’Oréalin mainos­kasvona ja brändilähettiläänä.

## Yksityiselämä

Moore on ollut naimisissa yhdys­valtalaisen ohjaajan Bart Freundlichin kanssa vuodesta 2003 lähtien. Hän on sitä ennen ollut avio­liitossa kerran. Freundlichin kanssa hänellä on kaksi lasta; vuonna 1997 syntynyt poika ja vuonna 2002 syntynyt tytär.

## Valikoitu filmografia

* *[[As the World Turns]]* (1985–1988)
* *[[Boogie Nights]]* (1997)
* *[[Big Lebowski]]* (1998)
* *[[Magnolia (elokuva)|Magnolia]]* (1999)
* *[[Jutun loppu (elokuva)|Jutun loppu]]* (1999)
* *[[Kaukana taivaasta]]* (2002)
* *[[Tunnit]]* (2002)
* *[[Ihmisen pojat]]* (2006)
* *[[A Single Man]]* (2009)
* *[[Hölmö hullu rakkaus]]* (2011)
* *[[Edelleen Alice]]* (2014)

## Lähteet

## Aiheesta muualla

* Freckleface Strawberry Julianna Mooren kirjasarjan virallinen sivu
Auli Poutiainen

**Auli Poutiainen** (s. 1939 Kuopio) on suomalainen näyttelijä. Vuonna 1956 alkaneen näyttelijäuransa aikana hän on näytellyt valtaosan Kuopion kaupunginteatterissa, mutta hän ollut vierailevissa rooleissa myös muissa teattereissa. Erityisesti musikaalisista teatterirooleistaan tunnettu Poutiainen on esiintynyt myös useissa suomalaisissa elokuvissa. 

Nykyään Poutiainen on eläkkeellä, mutta hän on edelleen aktiivisesti mukana teatterityössä. Viime vuosien aikana Poutiainen on esiintynyt mm. Leea Klemolan ohjaamassa Jessika – Vapaana syntynyt -näytelmässä ja *Minna*-musikaalissa.

## Televisioelokuvat ja -sarjat
* *[[Joulukuusivarkaat]]*, Tuire (2009)
* *Rantautuja, Vanha rouva* (2009)
* *[[Uskottu mies (televisiosarja)|Uskottu mies]]*, Elna Puustinen (1985) 
* *Elias vaeltaja* (1985) 
* *Kuolema savolaiseen tapaan*, Kauppiaan rouva (1983) 
* *Suomalaisia tunnustuksia* (1982) 
* *Kerran kesällä*, Rouva Muikkunen (1981) 
* *Valmistumisen aika*, Henrikin äiti (1979) 
* *Tuonelan joutsen*, Äiti (1978) 
* *Teatterituokio*, Maija (1978) 
* *Ruusubaletti*, Kerttu (1968) 
* *Puutarhuri Pohjantähti*, Marjatta, Matin toveri (1962) 
* *Elä sinä immeine hättäele* (1962)

## Aiheesta muualla
*Savon sanomat – Savonmuan lady Auli Poutiainen
TMNT (vuoden 2007 videopeli)

**TMNT** on vuoden 2007 maaliskuussa julkaistu videopeli. Se perustuu samannimiseen elokuvaan. Pelin kehittäjänä on toiminut Ubisoft.

## Pelattavuus
*TMNT:n* on otettu vaikutteita toisesta Ubisoftin julkaisemasta pelistä Prince of Persia. Pelissä keskitytään neljään sankariin, jotka yrittävät ratkaista erimielisyytensä ja suurin osa pelin tasoista keskittyy yksinpeliin. Juoni kulkee elokuvan mukaisesti jossa Leonardo aloittaa seikkailunsa Etelä-Amerikassa, jonka jälkeen seikkaillaan New Yorkissa ensin Nightwatcherilla, Raphaelin alter egona ja sen jälkeen Donatellolla viemäreissä ennen Michelangelon seikkailua New Yorkin katoilla. Sittemmin pelissä voi pelata kaikilla neljällä Turtlesilla vuorotellen saman tason aikana. Pelissä on yhteensä 16 tasoa, tarinaa ja lukittuja haastetasoja.

## Äänirooleissa

## Vastaanotto
Peli sai kohtuulliset arvosanat eri peleihin perehtyineiltä internetsivuilta ja lehdiltä. Wiin versio sai kuitenkin kritiikkiä pelissä olleen liian vähän käyttöä wiiohjaimen erikoisominaisuuksia. Erityisesti koska ohjaimella olisi kyennyt käyttämään Turtlesien aseita vapaammin johon peli ei antanut mahdollisuutta. Muut käsikonsolit PSP ja Nintendo DS eivät myöskään saaneet hyvää vastaanottoa erityisesti pelattavuuden mekaniikasta.

Pelin ilmestymisestä noin kuukaudessa (26. huhtikuuta 2007) peliä myytiin noin 1.1 miljoonaa kappaletta yhteensä kahdeksalla eri alustalla.

## Lähteet
* TMNT-pelin kotisivu  

### Viitteet
Anni Swan -mitali

**Anni Swan -mitali** on suomalainen lasten- ja nuortenkirjallisuuspalkinto. Palkinnon myöntää IBBY Finland (entinen Suomen nuortenkirjaneuvosto) joka kolmas vuosi. Se myönnetään kotimaiselle, ”taiteellisesti korkeatasoiselle ja aiheenkäsittelyltään sekä ilmaisultaan omintakeiselle” teokselle. Palkinto voidaan myöntää yksittäiselle teokselle, kirjaparille, trilogialle tai kahden kirjoittajan yhteisteokselle.

Lastenkirjailija Anni Swanin mukaan nimetty palkinto jaettiin ensimmäisen kerran vuonna 1961. Palkintona on akateemikko Wäinö Aaltosen suunnittelema hopeamitali.

## Anni Swan -mitalin saajat

## Lähteet
Paul Bitok

**Paul Bitok** (s. 26. kesäkuuta 1970 Kilibwoni, Nandin piirikunta, Kenia) on kenialainen kestävyysjuoksija.

Bitok selviytyi vuonna 1992 Kenian Barcelonan kesäolympialaisiin osallistuneeseen joukkueeseen. Olympialaisissa hän voitti hopeaa 5 000 metrin juoksussa häviten Saksan Dieter Baumannille vain 19 sadasosaa.  Seuraavina vuosina hän ei yltänyt vuoden 1992 tasolle, mutta olympiavuonna 1996 hän oli jälleen kunnossa. Atlantan olympialaisissa hän voitti jälleen hopeaa 5&nbsp;000 metrillä ajalla 13.08,16.  Bitok voitti hopeaa Etiopian Haile Gebrselassien jälkeen 3 000 metrin juoksussa 1997 sisäratojen MM-kilpailuissa Pariisissa sekä 1999 sisäratojen MM-kilpailuissa Maebashissa. 

Bitok on juossut 3&nbsp;000 metriä alle 7.35 17 kertaa, alle 7.40 30 kertaa ja alle 7.45 46 kertaa.  5&nbsp;000 metriä hän on juossut 60 kertaa alle 13.40. 

## Lähteet